LA ROSA DE TORTOSA: de maig 2015
Els regidors electes de Tortosa signen el compromís ètic amb la ciutadania
Enric Roig, Dolors Bel i Manel de la Vega es comprometen a fer complir els principis democràtics, ètics i de transparència fixats en el codi ètic del Partit dels Socialistes
1. Practicaré i defensaré els criteris ètics, com a manera d’accedir al socialisme entès com un moviment de reforma progressista de la societat. En conseqüència, l’activitat política dels i les socialistes es basa en una concepció del poder polític com a instrument de reforma social i rebutja la noció del poder pel poder.
2. Exerciré aquest càrrec públics amb honestedat, correcció, equitat i transparència.
3. Rebutjaré i denunciaré absolutament qualsevol actitud de permissivitat que pugui acabar legitimant formes de corrupció.
4. Sóc plenament conscient que les retribucions als quals pugui accedir són únicament en funció de les meves responsabilitats públiques, són de naturalesa pública i corresponen exclusivament als càrrecs que ocupo, i per tant, són sempre provisionals, reversibles i estan subjectes a control i a crítica interna i externa. Així mateix em comprometo a evitar l’acumulació de retribucions.
5. L’exercici del càrrec que puc ocupar no és un privilegi, és un servei als interessos generals i a les persones a les quals vull representar. No existeixen responsabilitats indefinides i il·limitades. Totes estan subjectes a un termini i a unes incompatibilitats.
6. Anteposaré sempre en l’exercici de les meves funcions els interessos generals als particulars, els interessos de la societat als interessos personals, i faré prevaldre els interessos dels més desfavorits per tal de fer avançar els valors de la llibertat, la igualtat, la solidaritat i la justícia social.
7. Actuaré en tot moment amb austeritat i moderació en relació a les despeses derivades de l’exercici de les meves funcions.
8. Em comprometo a presentar una declaració de béns i activitats a l’inici i final de les meves responsabilitats públiques així com a realitzar les oportunes actualitzacions en el cas que es produeixin canvis significatius.
9. Treballaré amb dedicació, eficàcia i eficiència per fer possible l’aplicació del programa
electoral de la candidatura per la qual he estat escollit.
10. Sóc plenament conscient que ocupo un càrrec públic en nom i representació de la candidatura PSC - CP i si en algun moment considero que la meva posició política personal no s’ajusta a la del partit que represento i això em portés a no compartir les decisions del grup municipal, em comprometo a renunciar a la meva acta de càrrec públic.
Publicat per La Rosa de Tortosa a 13:02 Cap comentari:
Enric Roig: “La ciutadania de Tortosa ha tornat a donar suport a les forces d’esquerres indicant que vol un canvi”
El candidat del PSC a l’alcaldia recorda que “hem treballat fort i continuarem fent-ho en benefici dels tortosins i tortosines”
El candidat del PSC a l’alcaldia de Tortosa, Enric Roig, ha destacat avui la importància de mantenir els tres regidors actuals que permeten sumar i que les esquerres tornin a ser hegemòniques a Tortosa. “La ciutadania de Tortosa ha tornat a votar als partits progressistes”, ha insistit. Roig, que ha felicitat CiU per la victòria, però que ha recordat que la formació nacionalista ha perdut quatre regidors el que significa que s’ha expressat aquesta voluntat de canvi.
El candidat socialista també ha agraït el suport de la ciutadania en un moment en què l’aposta pel PSC era complexa. “Continuarem treballant en benefici dels tortosins i tortosines sigui des de la responsabilitat de govern com des de l’oposició.” Roig també ha valorat la recuperació dels socialistes a Catalunya i Espanya.
Enric Roig ha tingut unes paraules d’agraïment per l’equip de campanya “que han treballat molt dur per una campanya fresca, brillant i compromesa”.
Publicat per La Rosa de Tortosa a 13:01 Cap comentari:
Els regidors electes de Tortosa signen el compromí...
Enric Roig: “La ciutadania de Tortosa ha tornat a ...